**מגוון סביבות חיים**

**⏴ במבט חדש לכיתה ב**

**היקף יחידת הלימוד:** שיעור

**עמודים:** 72 - 74

# מטרות

* + - * התלמידים יביאו דוגמאות למגוון סביבות חיים.
* התלמידים יתארו הבדלים בין סביבות חיים.
* התלמידים יתארו את ההבדל בין סביבת חיים טבעית לסביבת חיים מלאכותית.

# הערכות לשיעור

* להכין כרטיסי מילים **סביבת חיים, שדה בר, מדבר, גינת נוי, סביבה טבעית, סביבה מלאכותית**
* מומלץ להכין תמונות, סרטונים של מגוון סביבות חיים.
* מומלץ לקרוא ב[קישור הבא](https://mabat.tau.ac.il/%D7%A1%D7%91%D7%99%D7%91%D7%95%D7%AA-%D7%9C%D7%9E%D7%99%D7%93%D7%94/%D7%9B%D7%99%D7%AA%D7%94-%D7%91/%D7%93%D7%91%D7%A8%D7%99-%D7%A8%D7%A7%D7%A2-%D7%9B%D7%99%D7%AA%D7%94-%D7%91/%D7%A1%D7%91%D7%99%D7%91%D7%AA-%D7%97%D7%99%D7%99%D7%9D/) את **הרקע התיאורטי המדעי** הרלוונטי לנושא סביבת חיים.

שימו לב! הרקע התיאורטי מדעי שמופיע באתר **במבט חדש** נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 39 - 41.

# מהלך השיעור (ראו בעמודים הבאים).

# מהלך השיעור: מגוון סביבות חיים

| **מרכיבי מעגל הלמידה** | **פעילויות** |
| --- | --- |
| פתיחה | בשיעור זה התלמידים יכירו סביבות חיים שונות ויבדילו בין סביבת חיים טבעית לבין סביבת חיים מלאכותית.פותחים בדיון בעזרת השאלות הבאות:בשיעור האחרון סיירנו בסביבת חיים - שדה בר אילו סביבות חיים נוספות אתם מכירים?מה יש בסביבת חיים?מה עושים היצורים החיים בסביבות חיים?מדוע קוראים למקומות האלה סביבות חיים?קוראים את קטע הפתיחה שבעמוד 72 וממשיכים את הדיון לסוגי סביבות חיים בעזרת השאלות שבתבנית **שיח** בעמוד 72. |
| התנסות | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **חיים באקווריום,** עמוד 72.
* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **מי דומם ומי חי בגינת הנוי,** עמוד 73.
* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **מגוון סביבות חיים,** עמוד 74. פעילות זו היא גרסה דיגיטלית של הפעילות בספר בגרסת נייר.

**מבצעים את המשימה נכיר סביבות חיים,** עמודים 72 - 74.ההכרות עם סביבות חיים מרוחקות - טבעיות ומלאכותיות נעשית במשימה זו באמצעות הפקת מידע מטקסטים מילוליים וחזותיים.במשימה התלמידים מזהים "סביבות חיים" שונות. בפני התלמידים מוצגות תמונות של סביבות חיים טבעיות ומלאכותיות וקטעי מידע הנלווים אליהם ובאמצעות סדרת שאלות הם מאפיינים כל אחת מהן. הם נשאלים על מרכיבי הסביבה (חיים ושאינם חיים, טבעיים או מלאכותיים), על מאפיינים משותפים למרכיבים אלה ומאפיינים מיוחדים שבמרכיבים שיחד יוצרים מגוון גדול של סביבות החיים.גינת הנוי מופיעה במשימה כדוגמה לסביבה מלאכותית שיצר האדם כדי לתת מענה ייחודי לצרכיו. יש להציג את הקטגוריה הזו של סביבות חיים מלאכותיות כתוצר של חשיבה טכנולוגית. סביבת חיים מלאכותית היא אמצעי טכנולוגי לפתור בעיות קיומיות ולשפר את חייו של האדם. הדיון בסביבות מלאכותיות צריך להיות חלק מדיון כללי בטכנולוגיה. כשם שאנחנו יוצרים כלים שונים להגביר את יכולתנו להפיק מזון, לנוע, לנשום, ליצור תקשורת וכדומה, כך אנחנו יוצרים סביבות מלאכותיות כדי להגביר את יכולתנו לשלוט בסביבה שלנו: בתים - כדי להתגונן מפני פגעי מזג אוויר, גינות נוי כדי לשובב את נפשנו, שדה חקלאי או רפת כדי לייצר מזון, חממה כדי לגדל צמחים, מטע כדי לגדל פירות וכדומה. נושא זה מטופל בהרחבה בפרק השלישי בחוברת זו. |
| המשגה | מסכמים במליאת הכיתה:משלימים מילים חסרות במשפטים שבתבנית **מה למדנו?,** עמוד 74.בִּסְבִיבַת חַיִּים (יצורים חיים) מַשִּׂיגִים אֶת הַצְּרָכִים הַחִיּוּנִיִּים שֶׁלָּהֶם.גִּנַּת נוֹי, שְׂדֵה בַּר, חוֹף יָם, מִדְבָּר, נַחַל הֵם דֻּגְמָאוֹת שֶׁל (סביבות חיים).סְבִיבַת חַיּיִם טִבְעִית הִיא סְבִיבָה שֶׁנּוֹצרְָה (בטבע).סְבִיבַת חַיִּים מְלָאכוּתִית הִיא סְבִיבָה שֶׁנּוֹצְרָה עַל יְדֵי (האדם).מִלִּים לַהַשְׁלָמָה: יְצוּרִים חַיִּים, סְבִיבוֹת חַיִּים, הָאָדָם, בַּטֶּבַע סביבת חיים היא המקום שבו יצורים חיים יכולים להשיג את הצרכים החיוניים שלהם.מרכיבי סביבה ומגוון היצורים החיים בה יוצרים יחד סביבות חיים מגוונות- טבעיות ומעשה ידי אדם. |
| יישום | ממינים מלים לסביבת חיים מלאכותית וטבעית: **שדה בר, מדבר, גינת נוי, מטע, רפת, חממה, שפת ים, חורשה, גג ירוק**מציירים סביבת חיים על פי בחירה.לצורך הבניית המושג סביבת חיים מוצע לערוך סיורים במגוון סביבות חיים ולאסוף מידע באמצעות תצפית על המרכיבים אותן או להציג בפני הילדים סרטונים ותמונות של סביבות חיים מגוונות.* מומלץ להיכנס לאתר[**במבט מקוון**](https://mabatmekuvan.ramot.org/ramot-heb)(למנויים)**,** למשימה **נחשו איזה נחש?**. המשימה עוסקת באבחנה בין צפע מצוי לבין זעמן המטבעות באמצעות השוואה של תבנית הציור שעל גבם. כמו כן המשימה מציגה כללי התנהגות כאשר פוגשים נחשים בסביבת החיים בית, גינה או במהלך סיור בשדה הבור או בכל סביבת חיים.
 |
| סיכום ורפלקציה | מהי סביבת חיים האהובה עליך? מדוע?באיזו סביבת חיים הייתי רוצה לבקר? מדוע?מה היה מעניין בשיעור הזה? |